
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4.661 στρ. στη θέση «Καραμπου- 
γχάρι» κοινότητας Διμυλιάς - Σαλάκου Ν. Ρόδου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Νέου 


Ψυχικού (Ν. Αττικής)... 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Αθηναίων (Ν. 
Αττικής).. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 7184 (1) 

Κήρυξη αναδασωτέας έκτασης 4.661 στρ. στη θέση «Καραμπουγκάρι» 
κοινότητας Διμυλιάς - Σαλάκου Ν. Ρόδου. 

Ο ΝΟΜΑΡΧΗΣ ΡΟΔΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

332/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ» 
και ειδικότερα: 

α)του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την έκθεση αυτοψίας και πρόταση του Δασολόγου Π. Χριστοφα- 
κάκη με την οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

6. Τη 7052/10.12.1991 εισήγηση της Δ/νσης Δασών Δωδ/νήσου 
αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από δασοπυρκαιά στις 10.8.91 την δημόσια δασική έκταση, 
εμβαδού δύο χιλιάδων επτακοσίων είκοσι τεσσάρων (2.724) στρεμμά¬ 
των και την ιδιωτική δασική έκταση, εμβαδού χιλίων εννιακοσίων τριά¬ 
ντα επτά (1.937) στρεμμάτων που βρίσκεται στη θέση «Καραμπου¬ 
γκάρι» κοινότητας Διμυλιάς - Σαλάκου και προσδιορίζεται από τα στοι¬ 
χεία (1, 2, 3, 4, . 36. 37, 1) και έχει όρια: 

Ανατολικά: Καψάλα δάσους τραχείας πεύκης έτους 1972 

Δυτικά:Καψάλα δάσους τραχείας πεύκης έτους 1972 

Βόροια:Καψάλα δάσους τραχείας πεύκης έτους 1972 

Νότια:Καψάλα δάσους 1- τραχείας πεύκης έτους 1972 όπως φαίνεται 
στο συνημμένο διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 18 Δεκεμβρίου 1991 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου δήμου Νέου Ψυχικού 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α'58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΑΊ38), όπως τροποποιήθηκε με το από 19.6.1987 π.δ/γμα 
(Δ'592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979 (ΑΊ54), 
όπως τροποποιήθηκε με το υπ’ αριθ. 367/1987 π. δ/γμα (ΑΊ 53). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» 
(Α'57). 

5. Τις διατάξεις της παρ. 1 (εδ. ιδ’) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (ΑΊ37). 

6. Την από 26.2.1988 (αριθ. πρωτ. 19248/1988) αίτηση των Γε¬ 
ωργίου Σαρέλη και Παναγιώτας Σαρέλη. 

7. Την 154/1991 γνωμοδότησης του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

8. Την 28421/19.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση: α) της μεταφοράς του συντελεστή 
δόμησης που εγκρίθηκε με το από 18.2.1990 π.δ/γμα (ΔΊ/1991) 
από το βαρυνόμενο ακίνητο που βρίσκεται εντός του ρυμοτομικού σχε¬ 
δίου Αθηνών, επί της οδού Ευαγγελίστριας αριθ. 31, για το οποίο έχει 
εκδοθεί ο 2169/1991 σχετικός τίτλος δικαιώματος μεταφοράς συντε¬ 
λεστή δόμησης στο όνομα των Γεωργίου Σαρέλη και Παναγιώτας Σα¬ 
ρέλη και β) της μεταφοράς του συντελεστή δόμησης που εγκρίθηκε με το 
από 11.3.1983 π.δ/γμα (Δ'211) από το βαρυνόμενο ακίνητο που βρί¬ 
σκεται εντός του ρυμοτομικού σχεδίου δήμου Ναυπλίου, επί των οδών 
Μηναίου Κιλκίς και Σιδηράς Μεραρχίας για το οποίο έχουν εκδοθεί οι 
2062/1991 και 2168/1991 σχετικοί τίτλοι δικαιώματος μεταφοράς 
συντελεστή δόμησης στο όνομα των Γεωργίου Σαρέλη και Παναγιώτας 


Σαρέλη, σε άλλο ακίνητο (ωφελούμενο) φερόμένο ως ιδιοκτησία Γεωρ¬ 
γίου Σαρέλη και Παναγιώτας Σαρέλη που βρίσκεται εντός του ρυμοτο¬ 
μικού σχεδίου δήμου Νέου Ψυχικού (Ν. Αττικής) και ειδικότερα επί των 
οδών Κολοκοτρώνη αριθ. 5 και Βασιλέως Παύλου, όπως το ωφελού¬ 
μενο ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό πρω¬ 
τότυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 71817/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 128,03 τ.μ., που αντιστοιχεί σε 19,11 τ.μ. του 
με στοιχείο (α) περιγραφομένου στην προηγούμενη παράγραφο βαρυνο- 
μένου ακινήτου και σε 70,30 τ.μ. του με στοιχείο (β) περιγραφομένου 
στην ίδια παράγραφο βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1.497,39 τ.μ. 

β. Ποσοστό κάλυψης: 29,2% 

γ. Συντελεστής δόμησης: 1.285 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
επτά μέτρα και εβδομήντα εκατοστά του μέτρου (17,70 μ). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 71817/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Ακυρώνονται οι 2169/1991,2062/1991 και 2168/1991 ονομα¬ 
στικοί τίτλοι δικαιώματος μεταφοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝΑ 

ΑΧΙΛΛΕΑΣ ΚΑΡΑΜΑΝΛΗΣ 

( 3 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Αθηναίων (Ν. Αττι- 

χής)· 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α'58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΑΊ38), όπως τροποποιήθηκε με το από 19.6.1987 π.δ/γμα 
(Δ’592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979 (Α 154), 
όπως τροποποιήθηκε με το υπ’ αριθ. 367/1987 π.δ/γμα(Α 153). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» 

(Α’57). 

5. Τις διατάξεις της παρ. 1 (εδ. ιδ') του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α 137). 

6. Την 7791/21.2.1991 πράξη συναίνεσης του Γεωργίου Γιαννα- 
κόπουλου, δια της πληρεξούσιας του Ειρήνης Ψυλλάκη - Παπαγεωρ- 
γίου έχοντος την αποκλειστική κυριότητα του παρακάτω περιγραφομέ- 
νου ακινήτου, ενώπιον της συμβολαιογράφου Αθηνών Ιωάννας Γιαννο- 
πούλου - Τσωνοπούλου. 

7. Την 143/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 29489/95.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετική τεχνι¬ 
κής μελέτης. 

9. Την κατόπιν αυτοψίας της υπαλλήλου Ελπίδας Τασιοπούλου — 
Μακρή επιβεβαίωση των εμπλεκομένων στον υπολογισμό του μεταφε- 
ρομένου συντελεστή δόμησης στοιχείων του ακινήτου που βρίσκεται 
εντός του ρυμοτομικού σχεδίου Αθηνών, περιοχή θησείο, επί της οδού 
Επταχάλκου αρ. 7, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. , 

1. Εγκρίνεται η μεταφορά συντελεστή δόμησης του ακινήτου (βαρυ- 


νομένου) που βρίσκεται εντός του ρυμοτομικού σχεδίου δήμου Αθη¬ 
ναίων (Ν. Αττικής), περιοχή θησείο, επί της οδού Επταχάλκου 7 και 
έχει χαρακτηριστεί ως διατηρητέο με το από 17.10.1984 π.δ/γμα 
(Δ'35/1985) του οποίου την αποκλειστική κυριότητα έχει ο παραπάνω 
συναινών στη μεταφορά του συντελεστή δόμησης, όπως το βαρυνόμενο 
ακίνητο φαίνεται με στοιχεία Α, Β, Γ, Δ, Α, στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης τοπογραφικών Εφαρμογών με την 80466/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης, είναι τα εξής: 

α. Εμβαδόν ακινήτου: 534,92 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 2,6. 

δ. Δομήσιμες επιφάνειες που αντιστοιχούν σε αυτό είναι: 534.92 τ.μ. 
X 2,6 = 1.390,79 τ.μ. 

ε. Δομημένη επιφάνεια: 345,31 τ.μ. (175,71 τ.μ. στο ισόγειο και 
169,60 τ.μ. στον όροφο). 

στ. Μεταφερόμενες δομήσιμες επιφάνειες: 1.045,48 τ.μ. (198,73 
τ.μ από ισόγειο και 846,75 τ.μ. από ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Γεωργίου Γιαννακόπουλου για εμβαδόν 1.045,48 τ.μ. 
(198,73 τ.μ. από ισόγειο και 846, 75 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝΑ 

ΑΧΙΛΛΕΑΣ ΚΑΡΑΜΑΝΛΗΣ 


γη οο « !Λθΐννυ> ΑΟΝ/ΑΟυονΑΟυ 



ΤΟΠΟΓΡΑΦΙΚΟ 


















